इस पर कांग्रेस नेता अभिषेक मनु सिंघवी ने कहा था कि निर्मला सीतारमण और उनके सहयोगी झूठे आरोप लगा रहे हैं। वो झूठे आरोपों के लिए सिविल और आपराधिक मानहानि के लिए उत्तरदायी होंगे। उन्होंने कहा कि ना तो उनकी पत्नी, ना बेटे और ना ही वो, किसी का कुछ भी गीतांजलि या नीरव मोदी की कंपनी से लेना-देना है। कंपनी कमला मिल्स प्रॉपर्टी की है जिसका मालिकाना हक अद्वैत होल्डिंग्स का है जिसमें मेरी पत्नी और बच्चे निदेशक हैं। उन्होंने कहा कि अद्वैत होल्डिंग परेल में एक व्यावसायिक संपत्ति का मालिक है। जो कई साल पहले फायरस्टोन द्वारा किराए पर लिया गया था। ना ही अद्वैत का और ना ही मेरे परिवार का नीरव मोदी या फायरस्टोन से कोई लेना देना है। फायरस्टोन ने कमला मिल्स का परिसर दिसबंर 2017 में ही खाली कर दिया।